**ELŐTERJESZTÉS**

**Tiszavasvári Város Önkormányzata Képviselő-testületének**

**2019. március 28-án tartandó**

**rendes ülésére**

Az előterjesztés tárgya: **A Tiszavasvári Általános Iskola névváltozásának véleményezése**

Melléklet:

A napirend előterjesztője: Szőke Zoltán polgármester

Az előterjesztést készítette: Gazdagné dr. Tóth Marianna osztályvezető

Az előterjesztés ügyiratszáma: TPH/3902/2019.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Szociális és Humán Bizottság | Szmsz 5. melléklet 1.1. pontja |
| Pénzügyi és Ügyrendi Bizottság | Szmsz 4. melléklet 1.30. pontja |

Az ülésre meghívni javasolt szervek, személyek:

|  |  |  |
| --- | --- | --- |
| **Név** | **Titulus** | **Elérhetőség** |
| Gaszperné Román Margit | Tankerületi igazgató | nyiregyhaza@kk.gov.hu |

Egyéb megjegyzés:

Tiszavasvári, 2019. március 22.

**Gazdagné dr. Tóth Marianna**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Gazdagné dr. Tóth Marianna

**ELŐTERJESZTÉS**

**- a Képviselő-testülethez –**

**A Tiszavasvári Általános Iskola névváltozásának véleményezéséről**

**Tisztelt Képviselő-testület!**

A Nyíregyházi Tankerületi Központ a Klebelsberg Központ felé átszervezésre javasolja a Tiszavasvári Általános Iskola vonatkozásában az intézmény hivatalos nevének változását, mely a nemzeti köznevelésről szóló 2011. évi CXC. törvény (továbbiakban: Nkt.) 4.§ 11. pontja szerint átszervezésnek minősül.

Az intézmény a könnyebb azonosíthatóság kedvéért kérte, hogy hivatalos neve megváltozzon.

**Az iskola jelenlegi elnevezése**: Tiszavasvári Általános Iskola – Tiszavasvári Primary School

**A javasolt elnevezés:** Tiszavasvári Kabay János Iskola- Tiszavasvári Kabay János Primary School.

Az Nkt. 83.§ (3)-(6) bekezdései szerint a fenntartó a köznevelési intézmény átszervezésével összefüggő döntése vagy véleményének kialakítása előtt beszerzi a vagyonkezelésében levő ingatlan tulajdonos önkormányzatának véleményét.

A nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet szabályozza a köznevelési intézménye4k névhasználatát. Az EMMI rendelet 123.§ (3) bekezdése alapján a köznevelési intézmény hivatalos neve az az egyedi, megkülönböztetésre alkalmas és az ellátott feladatokat tükröző, jogszabály szerinti megnevezésekből álló elnevezés, amely kifejezi azt a tevékenységet, amelyre az adott köznevelési intézményt létrehozták.

A 125.§ (1) bekezdés értelmében egyedi elnevezésként bármilyen megnevezés adható, ha az nem megtévesztő vagy a használatát más jogszabály nem tiltja. Az egyedi elnevezés a köznevelési intézmény hivatalos nevében az ellátott feladatokat tükröző jogszabály szerinti megnevezések előtt áll, és elősegíti a köznevelési intézmény azonosítását és más, azonos vagy hasonló tevékenységet folytató intézménytől való megkülönböztetését.

(2) Egyedi elnevezésként

a) kiemelkedő tevékenysége alapján ismert személy neve,

b) tárgynév,

c) földrajzi név,

d) feladatellátási hely szerinti település neve,

e) közterület neve,

f) fenntartó neve,

g) mese-, mitológiai szereplő, irodalmi alak neve,

h) kifejezés vagy mozaikszó

adható.

Az intézmény által javasolt új megnevezés - Tiszavasvári Kabay János Iskola - megfelel a névhasználatra vonatkozó jogszabályi rendelkezéseknek, ezért javaslom támogatni az intézmény hivatalos nevének megváltoztatását.

Kérem a Képviselő-testületet az előterjesztés megtárgyalását követően hozza meg döntését a határozat-tervezet alapján.

Tiszavasvári, 2019. március 22.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**..../2019. (III.28.) Kt. számú**

**határozata**

**A Tiszavasvári Általános Iskola névváltozásának véleményezéséről**

Tiszavasvári Város Önkormányzata Képviselő-testülete a nemzeti köznevelésről szóló 2011. évi CXC. törvény 83.§ (4) bekezdés h) pontjába kapott felhatalmazás alapján az alábbi határozatot hozza:

1.)A Nyíregyházi Tankerületi Központ Tiszavasvári Általános Iskola vonatkozásában az iskola hivatalos nevének megváltozásával kapcsolatban az alábbi véleményt fogalmazza meg:

Támogatja és egyetért azzal, hogy a Tiszavasvári Általános Iskola hivatalos neve a Tiszavasvári Általános Iskola helyett Tiszavasvári Kabay János Iskola megnevezésre, idegen nyelven Tiszavasvári Primary School helyett Tiszavasvári Kabay János Primary School megnevezésre változzon.

2.)Felkéri a polgármestert tájékoztassa a Nyíregyházi Tankerültei Központ igazgatóját a hozott döntésről.

**Határidő**: 2019. április 1. **Felelős:** Szőke Zoltán polgármester