**ELŐTERJESZTÉS**

Tiszavasvári Város Önkormányzata Képviselő-testületének

**2019. március 28-án** tartandó ülésére

Az előterjesztés tárgya: **Házi segítségnyújtás működési engedély módosítás kezdeményezése**

Melléklet: 1 db (intézményvezető levele-előterjesztéshez)

A előterjesztés előadója: Szőke Zoltán polgármester

Az előterjesztés témafelelőse: Krasznainé dr. Csikós Magdolna igazgatási és szociálpolitikai osztályvezető

Ügyiratszám: TPH/4148-2/2019.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. sz. melléklet 1.30. pontja |
| Szociális és Humán Bizottság | SZMSZ 5. melléklet 1.9. pontja |
|  |  |

Az ülésre meghívni javasolt szervek, személyek:

|  |  |  |
| --- | --- | --- |
| Nácsáné dr. Kalán Eszter | Kornisné Liptay Elza Szociális és Gyermekjóléti Központ intézményvezető | szeszk@gmail.com |
| Czirjákné Szabó Erika | Városi Kincstár intézményvezető-helyettes | czirjakne.erika@tiszavasvari.hu |
|  |  |  |

Tiszavasvári, 2019. március 22.

**Krasznainé dr. Csikós Magdolna**

témafelelős

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

**Témafelelős:** Krasznainé dr. Csikós Magdolna

**E L Ő T E R J E S Z T É S**

**- a Képviselő-testülethez -**

**Házi segítségnyújtás működési engedély módosítás kezdeményezéséről**

**Tisztelt Képviselő-testület!**

***A Kornisné Liptay Elza Szociális és Gyermekjóléti Központ intézményvezetője 2019. március 8-ai levelében (a levél az előterjesztés melléklete) megkeresett azzal, hogy az intézmény által biztosított házi segítségnyújtás feladat működési engedélye módosítását kezdeményezzem az alábbiak okán:***

***Az intézmény házi segítségnyújtás feladatellátásával kapcsolatos működési engedélye jelenleg 81 fő ellátott ellátására szól. Az intézményvezető javaslata, hogy az engedélyezett ellátotti létszám csökkentését kérje a fenntartó az engedélyező hatóságtól 73 főre.***

A házi segítségnyújtás kötelező szociális alapszolgáltatás az önkormányzatok számára.

Az intézményvezető tájékoztatása alapján a 2018. év ellátotti létszám 54 fő volt, jelenleg 2019. évben pedig 62 fő ellátott számára tudják biztosítani a szolgáltatást. Tehát a ***tényleges ellátotti létszám*** 81 fő alatt marad, ezért is indokolt annak csökkentését kérni engedélyezett szinten is.

***A feladat ellátásához a személyi és tárgyi feltételek az intézmény esetében adottak, azok jelenleg is teljes mértékben biztosítottak*** és a jogszabályoknak megfelelőek, így azokon változtatás nem szükséges.

Jelenleg 12 fő gondozó látja el a feladatot.

A személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I. 7.) SZCSM rendelet az alábbiakban határozza meg a szükséges gondozói létszámot, mely esetében a gondozók által teljesíthető óraszám az irányadó:

*„27 § (6)A szociális gondozók létszáma az 5. számú melléklet A) pontja szerinti tevékenységnaplókban ellátottanként, havonta rögzített időtartamok összesítése alapján kerül megállapításra. A tevékenység megkezdésének első hónapjában a megállapodásokban rögzített időtartamok összesítése az irányadó.”*

A Szociális és Gyermekvédelmi Főigazgatóság házi segítségnyújtással kapcsolatos korábban kiadott tájékoztatója ad konkrétabb értelmezést a szükséges gondozói létszám kiszámítási módjára.

Ennek megfelelően a gondozók havi óraszámát 160 órának kell venni, a heti 40 óra és 4 hét viszonylatában átlagosan. Ebből 147 óra az ideális, amit gondozással tölt és 13 óra az adminisztratív tevékenység ideje.

A gondozók tevékenységnaplóban rögzítik a gondozási óráikat. A havi összes gondozási órát (összes gondozó, összes órája) kell elosztani 147-tel, és így kapjuk meg az ellátottakra eső megfelelő gondozói létszámot.

A szociális, gyermekjóléti és gyermekvédelmi szolgáltatók, intézmények és hálózatok hatósági nyilvántartásáról és ellenőrzéséről szóló 369/2013. (X. 24.) Korm. rendelet alábbi rendelkezése alapján a fenntartó köteles az adatmódosítást kezdeményezni a működési engedély kapcsán:

***„28. §*** *(1)* ***A fenntartó***

*g)a be nem töltött férőhelyek megszüntetése miatt, valamint* ***házi segítségnyújtás esetén az ellátható személyek számának****, jelzőrendszeres házi segítségnyújtás esetén a kihelyezhető jelzőkészülékek számának, fejlesztő foglalkoztatás esetén a foglalkoztatható személyek számának* ***csökkentése miatt, ha ez ellátás megszüntetésével nem jár, és***

***az adatmódosítást legkésőbb az ok bekövetkeztétől számított egy hónapon belül köteles kérelmezni.”***

***A fentiek figyelembe vételével kérem a Tisztelt Képviselő-testületet az előterjesztés megtárgyalására, továbbá a határozat-tervezet elfogadására.***

Tiszavasvári, 2019. március 22.

**Szőke Zoltán**

**polgármester**

**HATÁROZAT-TERVEZET**

TISZAVASVÁRI VÁROS ÖNKORMÁNYZATA

KÉPVISELŐ-TESTÜLETE

**……/2019. (III. 28.) Kt. számú**

**határozata**

**Házi segítségnyújtás működési engedély módosítás kezdeményezéséről**

Tiszavasvári Város Önkormányzata Képviselő-testülete **az alábbi döntést hozza:**

1. Kezdeményezi a Szabolcs-Szatmár Bereg Megyei Kormányhivatalnál a Kornisné Liptay Elza Szociális és Gyermekjóléti Központ, 4440 Tiszavasvári, Hősök u. 38. sz. alatti telephelyén biztosított házi segítségnyújtás szociális alapszolgáltatás esetén a működési engedély módosítását az alábbiak szerint:

* **Ellátotti létszám csökkentése 81 főről 73 főre**

1. Felkéri a polgármestert, hogy a döntésről tájékoztassa a Kornisné Liptay Elza Szociális és Gyermekjóléti Központ intézményvezetőjét.
2. Felkéri a polgármestert, hogy az intézmény fenntartója képviseletében az ellátotti létszám csökkentéssel kapcsolatos engedély módosítási kérelmet nyújtsa be az engedélyező hatóság részére.
3. Felkéri az intézmény vezetőjét, hogy a létszámcsökkentést a házi segítségnyújtáshoz kapcsolódó intézményi szakmai dokumentumokon vezesse át, valamint a működési engedély módosításhoz szükséges dokumentációt biztosítsa a fenntartó részére (különösen pl. KENYSZI nyilvántartás igazolás arról, hogy az ellátotti létszám csökkentés nem jár ellátotti jogviszony megszüntetéssel).

**Határidő:** azonnal  **Felelős:** Szőke Zoltán

polgármester és

intézményvezető