**ELŐTERJESZTÉS**

Tiszavasvári Város Önkormányzata Képviselő-testületének

**2019. március 28-án** tartandó ülésére

Az előterjesztés tárgya: **A Kornisné Liptay Elza Szociális és Gyermekjóléti Központ által biztosított szociális ellátások térítési díjai alapját képező szolgáltatási önköltségről valamint az étkeztetési nyersanyagnormáról**

Melléklet: 1 db (önköltség számítási táblázatok-előterjesztéshez)

A előterjesztés előadója: Szőke Zoltán polgármester

Az előterjesztés témafelelőse: Krasznainé dr. Csikós Magdolna igazgatási és szociálpolitikai osztályvezető

Ügyiratszám: TPH/3897-2/2019.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. sz. melléklet 1.22. pontja |
| Szociális és Humán Bizottság | SZMSZ 5. melléklet 1.9. pontja |
|  |  |

Az ülésre meghívni javasolt szervek, személyek:

|  |  |  |
| --- | --- | --- |
| Nácsáné dr. Kalán Eszter | Kornisné Liptay Elza Szociális és Gyermekjóléti Központ intézményvezető | szeszk@gmail.com |
| Czirjákné Szabó Erika | Városi Kincstár intézményvezető-helyettes | czirjakne.erika@tiszavasvari.hu |

Tiszavasvári, 2019. március 22.

**Krasznainé dr. Csikós Magdolna**

témafelelős

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

**Témafelelős:** Krasznainé dr. Csikós Magdolna

**E L Ő T E R J E S Z T É S**

**- a Képviselő-testülethez -**

**A Kornisné Liptay Elza Szociális és Gyermekjóléti Központ által biztosított szociális ellátások térítési díjai alapját képező szolgáltatási önköltségről valamint az étkeztetési nyersanyagnormáról**

**Tisztelt Képviselő-testület!**

**Jelen előterjesztés indoka, hogy a Kornisné Liptay Elza Szociális és Gyermekjóléti Központ által biztosított szociális ellátások után fizetendő térítési díjak alapját a tárgyévi, adott esetben a 2019. évi szolgáltatási önköltség adja. Ez alapján lehet intézményi térítési díjat megállapítani.**

**Az intézményvezető** 2019. március 18-ai keltezésű levelében **kezdeményezi** az önkormányzatszociális igazgatásról és szociális ellátások igénybevételéről, valamint a fizetendő térítési díjakról szóló 3/2018. (III.1.) önkormányzati rendelet (továbbiakban: **szociális rendelet) módosítását, többek között térítési díj emelése kapcsán**. A szociális rendelet módosítás külön előterjesztés tárgyát képezi.

A szociális igazgatásról és szociális ellátásokról szóló 1993. évi III. tv. (Szoc. tv.) az alábbiakról rendelkezik:

***„115. §*** *(1)Az intézményi térítési díj a személyes gondoskodás körébe tartozó szociális ellátások ellenértékeként megállapított összeg (a továbbiakban: intézményi térítési díj). Az intézményi térítési díjat a fenntartó tárgyév április 1-jéig állapítja meg.* ***Az intézményi térítési díj összege nem haladhatja meg a szolgáltatási önköltséget.*** *Az intézményi térítési díj év közben egy alkalommal, támogatott lakhatás esetében két alkalommal korrigálható. Az intézményi térítési díjat integrált intézmény esetében szolgáltatásonként, szakápolási központ esetében a szakápolási ellátásra külön kell meghatározni, ilyen esetben* ***az önköltség számítása során a közös költségelemeket a szolgáltatásonkénti közvetlen költségek arányában kell megosztani.”***

A Kornisné Liptay Elza Szociális és Gyermekjóléti Központ intézményvezetője a Városi Kincstár intézményvezető-helyettesével együtt elkészítette a határozat-tervezet mellékletét képező önköltség számítási táblázatokat, melyet megküldött részemre.

Az intézmény 2019. évi önköltség adatai megalapozzák a térítési díjak emelését és a szociális rendelet módosítás kezdeményezését, mely külön előterjesztés tárgyát képezi.

Az ***élelmezési nyersanyagnormák*** az intézmény esetében az egyes ellátások térítési díjaiba beépítésre kerülnek, de jelen esetben szükséges azokat is külön megemlíteni, mivel a 2019. évi étkeztetési költségvetési adatok alapján az intézményvezető nyersanyagnorma emelést javasol az alábbiak szerint:

|  |  |  |
| --- | --- | --- |
| **Étkeztetés megnevezése** | **2018. évi norma** | **2019. év normaemelés május 1-jétől** |
| bentlakásos ellátás | 576 Ft +ÁFA | 634 Ft+ÁFA |
| szociális étkeztetés | 202 Ft +ÁFA | 222 Ft+ÁFA |

A bentlakásos ellátások esetében az intézményvezető javasolja a szociális rendelet módosítását a térítési díjak emelése kapcsán, azonban a szociális étkeztetés térítési díjai nem változnának.

**A fentiek figyelembe vételével kérem a Tisztelt Képviselő-testületet az előterjesztés megtárgyalására, továbbá a határozat-tervezet elfogadására.**

Tiszavasvári, 2019. március 22.

**Szőke Zoltán**

**polgármester**

**HATÁROZAT-TERVEZET**

TISZAVASVÁRI VÁROS ÖNKORMÁNYZATA

KÉPVISELŐ-TESTÜLETE

**…../2019. (III.28.) Kt. számú**

**határozata**

**A Kornisné Liptay Elza Szociális és Gyermekjóléti Központ által biztosított szociális ellátások térítési díjai alapját képező szolgáltatási önköltségről valamint az étkeztetési nyersanyagnormáról**

Tiszavasvári Város Önkormányzata Képviselő-testülete a szociális igazgatásról és szociális ellátásokról szóló 1993. évi III. tv. 115. § alapján az alábbi határozatot hozza:

1. Elfogadja a Kornisné Liptay Elza Szociális és Gyermekjóléti Központ intézményvezetője által megállapított, a szociális ellátások térítési díjai alapját képező szolgáltatási önköltséget a 2019. évre vonatkozóan az alábbiakban:

|  |  |  |
| --- | --- | --- |
| Szolgáltatási önköltség 2019. | | |
|  | Idős ellátás (Ft) | Fogyatékos ellátás (Ft) |
| Anyagköltség | 10.216.900 | 6.469.100 |
| Szolgáltatások költségei | 31.160.669 | 19.347.681 |
| Bérköltség | 140.457.540 | 114.879.003 |
| Személyi jellegű egyéb kifizetések | 7.512.616 | 6.340.600 |
| Bérjárulékok | 32.554.364 | 25.378.175 |
| Értékcsökkenési leírás | 650.000 | 0 |
| Összesen eddig | 222.552.089 | 172.414.559 |
| Élelmezés felosztott kiadásai | 52.664.494 | 29.590.450 |
| Karbantartás felosztott kiadásai | 14.463.724 | 8.273.139 |
| Egyéb ráfordítások | 12.815.594 | 8.106.752 |
| Gazdasági szervezet felosztott költségei | 11.383.944 | 8.399.228 |
| **Teljes önköltség** | **313.879.845** | **226.784.128** |
| **Önköltség éves összege/fő** | **2.386.919** | **3.128.057** |
| **Önköltség havi összege/fő** | **198.910** | **260.671** |
| **Önköltség napi összege/fő** | **6.540** | **8.570** |

II. Elfogadja a Kornisné Liptay Elza Szociális és Gyermekjóléti Központ intézményvezetője által megállapított étkeztetési nyersanyagnormák változásait az alábbi táblázat szerint:

|  |  |  |
| --- | --- | --- |
| **Étkeztetés megnevezése** | **2018. évi norma** | **2019. év normaemelés május 1-jétől** |
| bentlakásos ellátás | 576 Ft +ÁFA | 634 Ft+ÁFA |
| szociális étkeztetés | 202 Ft +ÁFA | 222 Ft+ÁFA |

III. Felkéri a polgármestert, hogy a döntésről tájékoztassa az intézmény vezetőjét.

**Határidő:** azonnal **Felelős:** Szőke Zoltán polgármester