ELŐTERJESZTÉS

**Tiszavasvári Város Önkormányzata**

**Képviselő-testületének**

**2019. március 28-án**

**tartandó ülésére**

Az előterjesztés tárgya:

**Beszámoló a Magyarországi Magiszter Alapítvány ingyenes használatba vett ingatlanainak vagyonkezeléséről**

A napirend előterjesztője (előadó): Szőke Zoltán polgármester

Az előterjesztést készítette (témafelelős): Gulyásné Gáll Anita köztisztviselő

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.10. |

Az előterjesztés iktatószáma: TPH/3658-1/2019.

Az ülésre meghívni javasolt szervek, személyek:

|  |  |  |
| --- | --- | --- |
| **Név** | **Titulus** | **Elérhetősége** |
| Nagy Levente | Magyarországi Magiszter Alapítvány kuratóriumának elnöke | info@magiszteralapitvany.hu |
| Csombordi József | Magyarországi Magiszter Alapítvány kuratóriumának tagja | info@magiszteralapitvany.hu |
| Kerekesné Lévai Erika | Magyarországi Magiszter Alapítvány Tiszavasvári tagintézmény igazgatója | kerlevis@gmail.com |

Egyéb megjegyzés: -

Tiszavasvári, 2019. március 18.

Gulyásné Gáll Anita

témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Gulyásné Gáll Anita

### ELŐTERJESZTÉS

**- a Képviselő-testülethez –**

**Beszámoló a Magyarországi Magiszter Alapítvány ingyenes használatba vett ingatlanainak vagyonkezeléséről**

Tisztelt Képviselő-testület!

Tiszavasvári Város Önkormányzata Képviselő-testülete a 140/2016. (V.19.) Kt. számú határozatában döntött arról, hogy a 2699/1, 2686/2 és a 2708 hrsz.-ú, a valóságban a 4440, Tiszavasvári, **Petőfi S. u. 8., Petőfi S. u. 24. és Kossuth u. 76.** szám alatti ingatlanokat – **óvoda, iskola** -, **határozatlan időtartamra ingyenes használatra átengedi** a Magyarországi Magiszter Alapítványnak, a használati szerződésben foglalt közfeladat ellátására.

A Képviselő-testület a 97/2013. (IV.30) Kt. számú határozatában hozott döntést arról, hogy 2539/2 hrsz-ú, a valóságban a 4440, Tiszavasvári, **Széles u. 1**. szám alatti ingatlant - **Közösségi Ház** - **határozatlan időtartamra ingyenes használatra átengedi** a Magyarországi Magiszter Alapítványnak, a használati szerződésben foglalt egészséges életmód segítését célzó szolgáltatások, kulturális szolgáltatás, ifjúság ügyek közfeladat ellátására.

A fenti ingatlanok tekintetében, a használati szerződésében foglaltak alapján, a használatba vevő kötelezettsége, hogy a vagyon hasznosításáról évente beszámolni köteles.

Csombordi József a Magyarországi Magiszter Alapítvány elnöke, fenti kötelezettségének eleget téve, megküldte a Magyarországi Magiszter Alapítvány ingyenes használatba vett ingatlanainak vagyonkezeléséről szóló 2018. évi beszámolóját, mely a határozat-tervezet mellékletét képezi.

Kérem a Tisztelt Képviselő-testületet, hogy az előterjesztést megtárgyalni, a határozat-tervezetet elfogadni szíveskedjenek.

Tiszavasvári, 2019. március 18.

**Szőke Zoltán**

**polgármester**

**HATÁROZT-TERVEZET**

**Tiszavasvári Város Önkormányzata**

**Képviselő-testülete**

**…../2019. (…….) Kt. számú**

**határozata**

**Beszámoló a Magyarországi Magiszter Alapítvány ingyenes használatba vett ingatlanainak vagyonkezeléséről**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107. §-ban kapott felhatalmazás alapján az alábbi döntést hozza:

A Magyarországi Magiszter Alapítvány elnöke által készített - Magyarországi Magiszter Alapítvány ingyenes használatba vett ingatlanainak vagyonkezeléséről szóló - beszámolót megtárgyalta és a határozat melléklete szerinti tartalommal elfogadja.

Felkéri a Polgármestert, hogy tájékoztassa az alapítvány elnökét a hozott döntésről.

Határidő: azonnal Felelős: Szőke Zoltán polgármester