**ELŐTERJESZTÉS**

Tiszavasvári Város Önkormányzata Képviselő-testületének

**2019. március 28-án** tartandó ülésére

Az előterjesztés tárgya: **Jelzőrendszeres házi segítségnyújtás 2019. évi feladatellátáshoz többletfinanszírozás kezdeményezése**

Melléklet: 1 db (intézményvezető levele- előterjesztéshez)

A előterjesztés előadója: Szőke Zoltán polgármester

Az előterjesztés témafelelőse: Krasznainé dr. Csikós Magdolna igazgatási és szociálpolitikai osztályvezető

Ügyiratszám: TPH/510-14/2019.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. sz. melléklet 1.22. pontja |
| Szociális és Humán Bizottság | SZMSZ 5. melléklet 1.9. pontja |
|  |  |

Az ülésre meghívni javasolt szervek, személyek:

|  |  |  |
| --- | --- | --- |
| Nácsáné dr. Kalán Eszter | Kornisné Liptay Elza Szociális és Gyermekjóléti Központ intézményvezető | szeszk@gmail.com |
| Czirjákné Szabó Erika | Városi Kincstár intézményvezető-helyettes | czirjakne.erika@tiszavasvari.hu |
|  |  |  |

Tiszavasvári, 2019. március 22.

**Krasznainé dr. Csikós Magdolna**

témafelelős

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

**Témafelelős:** Krasznainé dr. Csikós Magdolna

**E L Ő T E R J E S Z T É S**

**- a Képviselő-testülethez -**

**Jelzőrendszeres házi segítségnyújtás 2019. évi feladatellátáshoz többletfinanszírozás kezdeményezéséről**

**Tisztelt Képviselő-testület!**

***A Kornisné Liptay Elza Szociális és Gyermekjóléti Központ intézményvezetője 2019. március 18-ai levelében (a levél az előterjesztés melléklete) megkeresett azzal, hogy az intézmény által biztosított jelzőrendszeres házi segítségnyújtás többletfinanszírozását kezdeményezzem a 2019. évre az alábbi indokokra hivatkozva:***

A jelzőrendszeres házi segítségnyújtást önként vállalt feladatként végzi az intézmény, melynek finanszírozása a Tiszavasvári Város Önkormányzata és a ***Szociális és Gyermekvédelmi Főigazgatóság*** között létrejött ***ellátási szerződés alapján történik.***

A szerződés mindig adott tárgyévre, egy éves időtartamra jön létre. A 2018. évi szerződés a JHS-160/0-2018. számon jött létre.

A 2018. évhez hasonlóan ***várható a 2019. évre is ezen feladat finanszírozására***, egy a fent leírtakhoz hasonló ellátási szerződés megkötése annál is inkább, mivel:

* A Magyarország 2019. évi költségvetéséről szóló 2018. évi L. tv. biztosítja a 2019. évre a jelzőrendszeres házi segítségnyújtás finanszírozására vonatkozó forrást.
* A Szociális és Gyermekvédelmi Főigazgatóság 2019. január 31. napjáig előzetes igényfelmérést végzett a feladat ellátásával kapcsolatban. Ezt az igényfelmérő adatalapot az Önkormányzat a Főigazgatóság részére megküldte.

***A 2019. évi támogatáshoz vállalt jelzőkészülékszám 170 készülék.*** A működési engedély alapján a kihelyezhető készülékek száma 178 db, de a meghibásodások, és hosszú javítási idők miatt 8 db készülék rotációban van folyamatosan, azok használatát nem tudja az intézmény biztosítani.

***A feladat ellátása több településre kiterjedően 19 fő gondozó bevonásával történik, akik részére szociális gondozói díj kerül kifizetésre havonta.***

A gondozók havi szociális gondozói díja összesen 344.000 Ft, ami egy a feladathoz kapcsolódóan, sajátosan adómentes juttatásként kerül kifizetésre. (a szociális gondozói díj 180.000 Ft-ig adómentes)

Sajnálatos módon ez a szociális gondozói díj évek óta nem került emelésre a feladat alacsony finanszírozása miatt, mely arányosan nem teszi lehetővé a díjak aktuális évi garantált bérminimumnak megfelelő összegre való kiegészítését sem.

A következő táblázat szemlélteti a finanszírozási és kiadási adatokat a feladattal kapcsolatban:

|  |  |
| --- | --- |
| **2018. évi össz. finanszírozás** | **4.682.000 Ft** |
| Gondozók havi össz. díja 2018. évben havonta | 344.000 Ft |
| Gondozók havi össz. díja havonta a garantált bérminimumra való kiegészítés megvalósításával | 514.200 Ft |
| **Gondozók díja éves szinten (12 hó) a garantált bérminimumra való kiegészítés megvalósításával** | **6.170.400 Ft** |
| **Munkáltatót terhelő szoc. ho. összege a 180.000 Ft feletti díjakra éves szinten** | **567.918 Ft** |
| **Dologi kiadások:** |  |
| * irodaszer | 100.000 Ft |
| * készülék javítási költség | 400.000 Ft |
| * postaköltség | 10.000 Ft |
| * rádiófrekvencia éves használati díj | 92.000 Ft |
| **Összes dologi kiadás éves:** | **602.000 Ft** |
| **Összes díj és dologi kiadás tervezett (kerekítve):** | **7.340.400 Ft** |
| **2019. évi tervezett kiadás és 2018. évi finanszírozás különbsége:** | **2.658.400 Ft** |

Ennek értelmében a feladat ellátása a gondozók „bérének” a garantált bérminimumra való kiegészítése érdekében is **plusz 2.658.400 Ft** többletfinanszírozást igényelne, melynek a igénylése kezdeményezését javaslom a Szociális és Gyermekvédelmi Főigazgatóságtól az intézményvezetőtől érkezett javaslatnak megfelelően. ***Így kérem a Tisztelt Képviselő-testületet, hogy kezdeményezze a Főigazgatóságnál a 2019. évi ellátási szerződés megkötését a javasolt 7.340.400 Ft összegre vonatkozóan.***

***A fentiek figyelembe vételével kérem a Tisztelt Képviselő-testületet az előterjesztés megtárgyalására, továbbá a határozat-tervezet elfogadására.***

Tiszavasvári, 2019. március 22.

**Szőke Zoltán**

**polgármester**

**HATÁROZAT-TERVEZET**

TISZAVASVÁRI VÁROS ÖNKORMÁNYZATA

KÉPVISELŐ-TESTÜLETE

**……/2019. (III. 28.) Kt. számú**

**határozata**

**Jelzőrendszeres házi segítségnyújtás 2019. évi feladatellátáshoz többletfinanszírozás kezdeményezéséről**

Tiszavasvári Város Önkormányzata Képviselő-testülete **az alábbi döntést hozza:**

1. Kezdeményezi a Szociális és Gyermekvédelmi Főigazgatóságnál a **2019. évi jelzőrendszeres házi segítségnyújtásra vonatkozóan** **7.340.400 Ft összegű ellátási szerződés megkötését,** mely a 2018. évhez képest2.658.400 Ft többletfinanszírozást jelentene, az alábbi indokok alapján:

***„A feladat ellátása több településre kiterjedően 19 fő gondozó bevonásával történik, akik részére megbízási díj kerül kifizetésre havonta.***

*A gondozók havi szociális gondozói díja összesen 344.000 Ft, ami egy a feladathoz kapcsolódóan, sajátosan adómentes juttatásként kerül kifizetésre. (a szociális gondozói díj 180.000 Ft-ig adómentes)*

*Sajnálatos módon ez a szociális gondozói díj évek óta nem került emelésre a feladat alacsony finanszírozása miatt, mely arányosan nem teszi lehetővé a díjak aktuális évi garantált bérminimumnak megfelelő összegre való kiegészítését sem.*

*A következő táblázat szemlélteti a finanszírozási és kiadási adatokat a feladattal kapcsolatban:*

|  |  |
| --- | --- |
| ***2018. évi össz. finanszírozás*** | ***4.682.000 Ft*** |
| *Gondozók havi össz. díja 2018. évben havonta* | *344.000 Ft* |
| *Gondozók havi össz. díja havonta a garantált bérminimumra való kiegészítés megvalósításával* | *514.200 Ft* |
| ***Gondozók díja éves szinten (12 hó) a garantált bérminimumra való kiegészítés megvalósításával*** | ***6.170.400 Ft*** |
| ***Munkáltatót terhelő szoc. ho. összege a 180.000 Ft feletti díjakra éves szinten*** | ***567.918 Ft*** |
| ***Dologi kiadások:*** |  |
| * *irodaszer* | *100.000 Ft* |
| * *készülék javítási költség* | *400.000 Ft* |
| * *postaköltség* | *10.000 Ft* |
| * *rádiófrekvencia éves használati díj* | *92.000 Ft* |
| ***Összes dologi kiadás éves:*** | ***602.000 Ft*** |
| ***Összes díj és dologi kiadás tervezett (kerekítve):*** | ***7.340.400 Ft*** |
| ***2019. évi tervezett kiadás és 2018. évi finanszírozás különbsége:*** | ***2.658.400 Ft*** |

*Ennek értelmében a feladat ellátása a gondozók „bérének” a garantált bérminimumra való kiegészítése érdekében is* ***plusz 2.658.400 Ft*** *többletfinanszírozást igényelne, melynek a igénylése kezdeményezését javaslom a Szociális és Gyermekvédelmi Főigazgatóságtól az intézményvezetőtől érkezett javaslatnak megfelelően.* ***Így kérem a Tisztelt Képviselő-testületet, hogy kezdeményezze a Főigazgatóságnál a 2019. évi ellátási szerződés megkötését a javasolt 7.340.400 Ft összegre vonatkozóan.”***

1. Felkéri a polgármestert, hogy a döntésről tájékoztassa a Kornisné Liptay Elza Szociális és Gyermekjóléti Központ intézményvezetőjét.
2. Felkéri polgármestert, hogy a többletfinanszírozást kezdeményezését küldje meg a Szociális és Gyermekvédelmi Főigazgatóság részére

**Határidő:** azonnal  **Felelős:** Szőke Zoltán polgármester