**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2019. március 28-án tartandó**

**rendes ülésére**

Az előterjesztés tárgya: **A Tiszavasvári Kábítószerügyi Egyeztető Fórum 2018. évi beszámolója és 2019. évi munkaterve.**

Melléklet: Beszámoló a határozat-tervezet mellékleteként

Az előterjesztés előadója: Szőke Zoltán polgármester

Az előterjesztés témafelelőse: Dampf-Kiss Brigitta köztisztviselő

Az előterjesztés ügyiratszáma: TPH/1154/2019.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Szociális és Humán Bizottság | SZMSZ 5. melléklet 1.10. pontja |
| Pénzügyi és Ügyrendi Bizottság | SZMSZ 4. melléklet 1.22. pontja |

Az ülésre meghívni javasolt szervek, személyek:

|  |  |  |
| --- | --- | --- |
| **Név** | **Titulus** | **Elérhetőség** |
| Nácsáné dr. Kalán Eszter Hajnalka | Tiszavasvári Kábítószerügyi Egyeztető Fórum elnöke | kalaneszter@gmail.com |

Egyéb megjegyzés:

Tiszavasvári, 2019. március 22.

**Dampf-Kiss Brigitta**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Dampf-Kiss Brigitta

**ELŐTERJESZTÉS**

**- a Képviselő-testülethez -**

**a Tiszavasvári Kábítószerügyi Egyeztető Fórum 2018. évi beszámolójáról és 2019. évi munkatervének elfogadásáról**

**Tisztelt Képviselő-testület!**

Tiszavasvári Város Önkormányzata közreműködésével 2004-ben alakult meg a Tiszavasvári Kábítószerügyi Egyeztető Fórum (röviden: KEF). A KEF jogi személyiséggel nem rendelkező szakmai munkacsoport, amely tanácsadó és egyeztető fórumként különböző feladatokat lát el. Tagjai a drogprobléma kezelésében szerepet játszó és vállaló különböző önkormányzati, rendészeti, egészségügyi, oktatási, civil szervezetek képviselői.

A Tiszavasvári KEF célja, hogy Tiszavasváriban összefogja a drogprobléma megoldása érdekében tevékenykedő helyi szervezeteket, szakembereket.

2010-ben a Kábítószerügyi Egyeztető Fórum aktív működése megszűnt.

A 2010 utáni időszakban városunkban megnövekedett a szerhasználók és terjesztők aránya, ezért három év kihagyása után 2013. decemberében újraszerveződött. Elnökévé Nácsáné Dr. Kalán Eszter Hajnalkát választották.

1. **KEF 2018. évi beszámolója és a 2019. évi munkaterve**

A KEF elnöke írásban adott tájékoztatást arra vonatkozóan, hogy a 2018. évi munkájukról szóló beszámolót a Kábítószerügy Egyeztető Fórum megtárgyalta, és azt egyhangúlag elfogadta. A beszámoló a határozat-tervezet mellékletét képezi.

A Tiszavasvári Kábítószerügy Egyeztető Fórum egységes szakmai és módszertani szemléletmód megvalósítására törekszik, továbbá arra, hogy ésszerűsítse és koordinálja a helyi szinten zajló kábítószer-fogyasztást megelőző tevékenységet. Azt vallják, hogy a prevencióra, a megelőzésre kell a hangsúlyt helyezni. A beszámolóból kiderül, hogy sikeres és aktív évet zártak maguk mögött. Programjaik során több száz diákot és felnőttet mozgattak meg.

A KEF elnöke elkészítette a 2019. évre vonatkozó munkatervet, mely szintén a határozat-tervezet mellékletét képezi

Kérem a Tisztelt Képviselő-testületet, hogy a beszámolót és a munkatervet szíveskedjen elfogadni.

Tiszavasvári, 2019. március 18.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**...../2019. (III.28.) Kt. sz.**

**határozata**

**A Tiszavasvári Kábítószerügy Egyeztető Fórum 2018. évi beszámolójáról és 2019. évi munkatervének elfogadásáról**

**Tiszavasvári Város Önkormányzata Képviselő-testülete**

1. A Tiszavasvári Kábítószerügy Egyeztető Fórum 2018. évben végzett tevékenységéről szóló beszámolót és a 2019. évi munkatervét a határozat mellékletét képező tartalommal megtárgyalta és azt elfogadja.
2. Felkéri továbbá a KEF elnökét, hogy évente egyszer írásban számoljon be munkájukról.
3. Felkéri a Polgármestert, hogy tájékoztassa a Tiszavasvári Kábítószerügy Egyeztető Fórum elnökét a hozott döntésről.

**Határidő:** azonnal **Felelős:** Szőke Zoltán polgármester



**Tiszavasvári Kábítószerügyi Egyeztető Fórum**

**2018. évi munkatervéből megvalósult programok, rendezvények.**

|  |  |  |  |
| --- | --- | --- | --- |
| **A rendezvény időpontja:** | **A rendezvény/program neve:** | **A rendezvényen/programon résztvevők száma:** | **A rendezvény szervezésében/lebonyolításában résztvevő intézmények:** |
| 2018. 03. 05.-09. | „Az élet labirintusa kiállítás” Bőcsön. | 300 fő. | Tiszavasvári KEF |
| 2018. 05. 25. | „Éjszakai akadályverseny” | 130 fő | Tiszavasvári KEF:  Tiszavasvári oktatási intézményei, Család- és Gyermekjóléti Központ, Család és Gyermekjóléti Szolgálat, Védőnői Szolgálat,Polgárőrség, Rendőrkapitányság, Tiszavasvári Városi Televízió. |
| 2018. 05. 29. | Párbeszéd a függőségről II. Konferencia.  Budapest | 2 fő. | - |
| 2018. 06. 26. | „A drogprobléma új kihívásai – Műhelykonferencia. Debrecen. | 2 fő. | - |
| 2018. 09. 01. | „Retro Utcabál” | 80 fő. | Tiszavasvári KEF  Kornisné Központ – Család- és Gyermekjóléti Központ, Család- és Gyermekjóléti Szolgálat.  Polgárőrség, Tiszavasvári Rendőrkapitányság, Tiszavasvári Városi Televízió. |
| 2018. 09. 28. | XVII. Regionális Drogügyi Konferencia. Eger. | 2 fő. | - |
| 2018. 10. 18. | Melyik Úton? Drog-prevenciós film bemutatója. Budapest. XIII. ker. KEF rendezvény. | 3 fő. | - |
| 2018. 10. 26. | Drotár Iván: Rendszerből adódó anomáliák, mint a Dizájner drog. Előadás az Tiszavasvári járás területén működő oktatási, nevelési és szociális intézményben dolgozó szakemberek részére. | 48 fő. | Tiszavasvári KEF  Kornisné Központ – Család- és Gyermekjóléti Központ. |
| 2018. 11. 12. – 11. 16. | „Az élet labirintusa” kiállítás.  Nyílt nap rendezvény - a Nyíregyházi Szakképzési Centrum Tiszavasvári Középiskolája, Szakiskolája és Kollégiuma rendezésében. | A kiállítást hozzávetőleg 400 fő tekintette meg. | Tiszavasvári KEF – Kornisné Központ – Család- és Gyermekjóléti Központ, Család- és Gyermekjóléti Szogálat.  Nyíregyházi Szakképzési Centrum Tiszavasvári Középiskolája, Szakiskolája és Kollégiuma. |
| 2018. 11. 22. – 23. | „Sporttal a drog ellen.” Két napos sportrendezvény. | 120 fő Általános iskola felső tagozatos és Középiskolai diák.  248 fő Óvodás és általános iskola 1-2 osztályos tanuló. | Tiszavasvári KEF – Kornisné Központ – Család- és Gyermekjóléti Szolgálat és Család- és Gyermekjóléti Központ.  Együttműködő intézmények:  Tiszavasvári Egyesített Óvodai Intézménye, Magiszter Alapítványi Óvoda, Általános Iskola, Középiskola és Szakiskola, Tiszavasvári Általános Iskola, Váci Mihály Gimnázium, Nyíregyházi Szakképzési Centrum Tiszavasvári Középiskolája, Szakiskolája és Kollégiuma.  Polgárőrség, Tiszavasvári Rendőrkapitányság, Tiszalöki Büntetés-végrehajtási Intézmény, Tiszavasvári Városi Televízió. |
| 2018. Megbeszéléseinek időpontjai. | 2018. február 26.  2018. április 11.  2018. május 10.  2018. május 20., 21. | KEF Intézményeinek képviselői. | A megbeszélések szervezéséért felelős a Kornisné Központ Család- és Gyermekjóléti Központ. Állandó helyszíne: Tiszavasvári, Hősök u. 38. |

Összegzés:

Rendezvényeinkbe, 2018 évben minimum 1326 fő diákot vontunk be. Rendezvényeink célja a drog használatának megelőzése, a szabadidő hasznos eltöltése eszközével.

A Tiszavasvári KEF ebben az évben is benyújtotta pályázatát a Szociális és Gyermekvédelmi Főigazgatóság által kiírt KAB-KEF-18 Kábítószerügyi Egyeztető Fórumok működési feltételeinek biztosítására. Sajnos még nem hirdettek eredményt a pályázattal kapcsolatban.

Nyertes pályázat esetén, tervezett programok:

1. Tanulmányút a KEF szakemberei részére a Miskolci KEF: Drogambulancia Alapítvány intézményeinek, azok feladatellátásának megismerése.
2. „Ez minden korosztályt érint…”: Dokumentum filmsorozat készítése. 6 részből álló filmsorozat, a drog és kábítószer használatot megelőző tartalommal bíró projekt.
3. „Jó gyakorlat” – Regionális konferencia: Három megyét érintő szakmai konzultáció (Szabolcs-Szatmár-Bereg megye, Hajdú-Bihar megye, Borsod-Abaúj-Zemplén megye). Jól működő gyakorlatok bemutatása, szakmai tapasztalatcsere. Célcsoport a drogproblémával veszélyeztetett kiskorúakkal kapcsolatban lévő intézmények szakemberei.
4. „Sporttal a drog ellen” – sportrendezvény. A programot megvalósítottuk 2018. 11. 22. – 23.-án. Módosítás szükséges, nyertes pályázat esetén.
5. Két film bemutatása: A leszokás: családi ügy. Drog-prevenciós film, illetve a Pál utcai fiúk.

Célunk a filmek megismertetésével a veszélyeztetett korosztály számára a megelőzés, az érzelmi intelligencia fejlesztése, problémamegoldó képesség bővítése. A személyiség megerősítése az érzelmekre gyakorolt hatásokon illetve a látottak alapján leszűrt tapasztalatokon alapszik. Célközönség az általános és középiskolai korosztály.

1. „A gyáva” című előadás bemutatása. Színi előadás. A darab a kábítószer használata és az emberi életre gyakorolt hatását szemlélteti. a darab végén lehetőség van Addiktológus szakemberrel megbeszélni a felmerült kérdéseket. Célközönség a középiskolás korosztály.

A Tiszavasvári Kábítószerügyi Egyeztető Fórum 2018-ban is igyekezett minden lehetőséget megragadni, hogy céljaihoz híven megvalósítsa drogmegelőzési programjait.

Tiszavasvári, 2018. december 11.



**Tiszavasvári Kábítószerügy Egyeztető Fórum**

**2019. évi munkaterve**

|  |  |  |  |
| --- | --- | --- | --- |
| **Feladat:** | **Időpont/időpontok:** | **A feladat szervezéséért, lebonyolításáért felelős KEF tag illetve intézmény.** | **Tervezett Költségek** |
| „Éjszakai akadályverseny” | 2019. május | Kábítószerügyi Egyeztető Fórum tagjainak közös munkája | 50.000 Ft |
| Regionális konferencia. | 2019. június | Kábítószerügyi Egyeztető Fórum tagjainak közös munkája. | 80.000 Ft |
| „Retro utcabál” | 2019, június | Kábítószerügyi Egyeztető Fórum tagjainak közös munkája. | 70.000 Ft. |
| „Az élet labirintusa” kiállítás” és Nyílt nap rendezvény. | 2019. november | Kábítószerügyi Egyeztető Fórum tagjainak közös munkája. | 50.000 Ft. |
| „Éjszakai csellengők” akció folytatása | 2019. január – december | Tiszavasvári Rendőrkapitányság és a Tiszavasvári Városi Polgárőrség | -- |
| Felvilágosító programsorozat | 2019. január hónaptól | Tiszavasvári Kábítószerügyi Egyeztető Fórum tagjai. | -- |
| „Sporttal a drog ellen” |  | Sportnap a Tiszavasvári Sportcsarnokban | 100. 000 Ft |
| Megbeszélések 4 alkalom. | 2019. január – december. | Tiszavasvári Kábítószerügyi Egyeztető Fórum tagjai. | -- |
| Kábítószerrel érintett fiatalok Börtönlátogatásának megvalósítása.  Prevenció . | 2019. | A Tiszavasvári KEF szervezésében, együttműködve a Tiszalöki Debrecen és Sátoraljaújhely Bűntetésvégrehajtási Intézettel.  5 iskola (3 általános és 2 gimnázium. ). Sátoraljaújhely 80km, Debrecen 60km, Tiszalök 5km. | -- |
| Pályázatok | 2019. | Tiszavasvári Kábítószerügyi Egyeztető Fórum tagjai. |  |
| A KEF munkájának éves értékelése. | 2019. 02. | Tiszavasvári KEF elnöke: Nácsáné Dr. Kalán Eszter Hajnalka. |  |

Tiszavasvári, 2019. január 16..

**Nácsáné Dr. Kalán Eszter Hajnalka**

Tiszavasvári Kábítószerügyi Egyeztető Fórum

Elnöke